**VIGTIG INFORMATION TIL BESØGENDE I KHKS-HALLERNE**

**(KIRKE HYLLINGE-HALLEN & BRAMSNÆSVIG-HALLEN)**

**Nedenstående information er primært til udebanehold der skal besøge KHKS for at spille kampe. Nedenstående dækker dog tillige besøgende i hallen i øvrigt på hjemmekampdage.**

* *Hvert hold må max komme med 20 personer – herunder spillere, trænere, ledere og tilskuere. Der kan derfor ske afvisning medmindre man er spiller, træner eller dommer. (optælling og kontrol vil primært ske når der er flere kampe i hallerne på samme dag).*

*Lejre kommune har anvist at der max må være 50 personer tilstede samtidigt i hallerne.*

* *Holdene skal komme omklædt da omklædningsrum indtil videre holdes lukket.*
* *Der er begrænsede opvarmningsmuligheder – men kampene planlægges så der er 25-30 minutters opvarmning på halgulvet før kampen.*
* *Alle skal gå ind ad hovedindgangen og ud af cafeteria-døren i Kirke Hyllinge hallen og ind af hovedindgangen og ud af mellemgangen i Bramsnæsvig-Hallen.*
* *Ophold bag trænerbænken eller ved dommerbordet er forbudt for andre end trænere, spillere, dommere og dommerbordsfolk der er aktive i den pågældende kamp.*
* *Hallens tilskuerpladser vil i videst muligt omfang være zoneopdelt til henholdsvis udehold og hjemmehold. (Men grundet den meget begrænsde adgang til hallen vurderes det at det der max vil være 5-7 tilskuere pr hold).*
* *Der vil være en ”COVID19-ansvarlig” i hallen under alle kampafviklinger på hjemmekampdage som sikrer overholdelse af retningslinjerne – den enkelte bedes rette sig efter dennes anvisninger.*
* *Holdene skal forblive på halgulvet under halvlegen*
* *Cafeteriet holdes lukket indtil videre og der vil desværre ikke være mulighed for at købe noget – ej heller drikkevarer.*
* *Kontaktpunkter i hallen vil blive afsprittet/rengjort jævnligt.*
* *For at skifte luften så meget ud som muligt vil alle døre skulle åbnes imellem de enkelte kampe.*